als_Latn dik_Latn sag_Latn
Sipërmarrësit në fushën e koncesioneve ndjehen të indinjuar në sjelljen që Administrata Tatimore po tregon ndaj tyre.
Në një dalje publike për mediat, ata bëjnë me dije se, shteti nuk u paguan faturat, madje sipas tyre tatimet kanë arritur deri aty sa të bllokojë edhe llogaritë personale. “Po vazhdoi kështu na duhet t’i dorëzojmë këto centrale ose të krijohet një mënyrë për të bërë diçka të përbashkët që të vazhdojë gjatë. Po ndodhin disa gjëra të njëpasnjëshme, që nuk ka një bazë si do të vazhdojë. Sigurisht për diçka jemi të bindur. Për atë që prodhojmë, për taksat e tatimet që paguajmë duhet të krijojmë një bazë që të na mundësojë të paktën deri në shlyerjen e këtyre investimeve (një kudër ligjor për disa vjet), një kuadër ligjor si në Bashkimin Europian”, deklarojnë sipërmarrësit në fushën e koncesioneve tejet të zhgënjyer nga qeveria. Sipas tyre pak kohë më parë, Sekretariati i Komitetit të Energjisë dha një rekomandim shumë të fortë lidhur me HEC-et e dhëna me koncesion që synonte diskutimin, rinegocimin, bashkëbisedimin dhe uljen e përbashkët për të gjetur një zgjidhje me interes reciprok. Sistemi energjetik në Shqipëri është në borxhe të mëdha, gati afër falimentit. Investitorët këtu kanë qenë të akuzuar se janë ata përgjegjësit e këtij falimenti dhe kjo nuk është aspak e vërtetë. Prodhimi privat i energjisë në vitet e fundit ka qenë gjithmonë nën importin e energjisë. Bëhet fjalë për dy miliardë kilovat/orë të prodhuar në tetë vitet e fundit nga kompanitë private, krahasuar me 18 miliardë kilovat/orë të importuar. Një raport 1 me 9 dhe në këtë rast është e dukshme se problemi nuk janë prodhuesit privatë të energjisë.
als_Latn als_Latn